Извештај Задругарство 

Након успешно спроведене донаторске кампање у септембру, „Задругарство“ је почело са реализацијом својих циљева - званично смо основали инклузивну радионицу за рециклажу и ручну производњу папира од искоришћених паклица цигарета, по узору на радни модел које је дефинисало социјално предузеће "Наша кућа" из Београда. “Задругарство” је са Крагујевачком општином склопило уговор о закупнини локала за радионицу за наредне две године. 
У инклузивној радној средини, корисницима - одраслим особама са инвалидитетом се пружа свакодневна индивидуална подршка у процесу обучавања и радне интеграције. Подршку корисницима пружа радна асистенткиња, односно координаторка радионице, која је уз асистенцију партнерске организације успешно прошла кроз обуку за учешће у рециклажном процесу и управљање радионицом. Поред координаторке радионице, нашем тиму се прикључила и волонтерка која тренутно учествује у процесу прикупљања  рециклажног материјала. Обе сараднице радионице су, заједно са волонтерима и запосленим лицима из „Наше куће“, прошле кроз обуку волонтера за рад са особама са инвалидитетом. По завршетку кампање направљен је и донаторски зид, а донаторима су послате графике које су израдили графички дизајнери - сарадници радионице.
Радионица је опремљена неопходним алатима и машинама за рециклажу и ручну производњу папира.  Средином новембра фирма Техноматик је донирала неопходну машинску опрему са рециклажу и производњу папира. До краја 2022. године, сви корисници радионице прошли су обуку производње папира различитих текстура и грамаже. Почетком 2023. године, радионица је допремљена алатима са сечење и савијање папира, а у мају текуће године ишчекује се донација штампача. Наш циљ је, да у другој половини 2023. године, Задругарство буде опремљено свом опремом, која би омогућила производњу ширег опсега производа и тиме убрзала процес економског осамостаљивања и лакшег повезивања са тржиштем. Такође, ширењем активности у радионици и усложњавањем производног процеса додатком штампарског дела, већи број корисника из различитих социјално осетљивих група ће моћи да прође обуку и стекне више вештина. 
Прву групу корисника, формирану средином септембра, чине четири стална корисника. Задругарство има за циљ да у мају текуће године прошири капацитете и укључи још два корисника. Шири, секундарни круг корисника представљају породице полазника, особа са инвалидитетом, и рад са истим. „Задругарство“ пружа и индивидуална саветовања породицама корисника на месечном нивоу са циљем укључивања породица у поједине активности, размене информација и унапређивања рада нашег удружења. Најшири круг наших корсника представља локална заједница, која се кроз сакупљање рециклажног материјала, искоришћених паклица цигарета, укључила у процес. Осим грађана сакупљача сировина, у најшири круг корисника спадају и купци новопроизведеног папира, који такође остварују контакт и интерагују са примарним корисницима.
Постављано је 5 званичних и још 10 неформалних рециклажних пуктова у локалним фирмама и стамбеним заједницама. У прва 4 месеца. корнисници су обилазили рециклажне локације једном недељно у пратњи радног асистента и преузимали сакупљени отпадни материјал. У међувремену, корисници су развили позитвне социјалне односе са рециклажним местима, па тренутно без пратње асистента сакупљају рециклажни материјал. На недељном нивоу "Задругарство" сакупи и преради око 300l паклица цигарета.
Пројекат на који смо посебно поносни јесте сарадња са Београдском отвореном школом, која је препознала иновативност идеје за коју се наш тим залаже и уврстила нас међу седам најзначајнијих иницијатива које су заживеле 2022. године и показале да јавно заговарање може бити прави пут унапређења квалитета живота у заједници. 15. новембра на Move.Link.Engage конференцији нам је званично уручена захвалница за нашу иницијативу и награда за Покретача промене. Током претходних месеци, активно смо заговарали теме социјалног и женског предузетништва и остварили смо сарадњу са друштвено одговорним фирмама Lion Eight, AAA Freight и Black Rock, које су нас подржале кроз донације потребне опреме и финансијских средстава неопходних за функционисање радионице. Присуствовали смо и завршном догађају пројекта “Активни грађани, боље друштво” у реализацији Београдске отворене школе, као једна од иницијатива које су покренуте у 2021. години.
[bookmark: _heading=h.upj6jxvyjyi]Поред поменутих сарадњи, тим “Задругарства” је формирао и графички колектив са идејом окупљања младих дизајнера и илустрартора који донирају своје графике нашем удружењу. Корисници инклузивне радионице ове графике штампају на рециклираном папиру, комбинујући различите грамаже, текстуре и формате. 29. и 30. априла, на Ummus музичком фестивалу, организоваће се базар ручних радова на ком ће тим “Задругарства” изложити производе наше радионице.
[bookmark: _heading=h.gjdgxs]Значај нашег програма за кориснике је вишеструки и огледа се у њиховом свакодневном учењу и развоју, упостављању навика и кохезије у групи, остваривању топлих међуљудских односа, стицању социјалне компетенције кроз непосредно радно окружење и осећају сврсисходности и независности. Поред активног рада са нашим корисницима, успели смо да подстакнемо заједницу на инклузију, да заговарамо радну интеграцију социјално осетљивих група и да охрабримо сличне иницијативе.
Специфични циљеви који су остварени захваљујући успешно завршеној донаторској кампањи укључију опремање радионице за штампу папира, усвајање вештине израде, припреме и обраде различитих формата папира, повезивање грађана сакупљача сировина (паклица цигарета) и купаца готових папирних производа са корисницима, активне промоције социјалног предузетништва кроз медије и социјалне мреже, али и стварање позитивних животних навика код наших корисника. Наши примарни корисници су створили осећај одговорности, развили висок ниво толеранције једних према другима, при чему је оснажена њихова воља за напредовањем, фина моторика успешно развијена, а интереакције корисника са локалном заједницом кроз процес сакупљања сировина успешно остварена. 

